PATVIRTINTA

Prienų rajono savivaldybės

visuomenės sveikatos biuro

l.e. direktoriaus pareigas

2015 m. kovo 16 d.

įsakymu Nr. DV – 15

**PRIENŲ RAJONO SAVIVALDYBĖS VISUOMENĖS SVEIKATOS BIURO**

**2015-2018 METŲ KORUPCIJOS PREVENCIJOS PROGRAMA**

**I. BENDROSIOS NUOSTATOS**

1. Prienų rajono savivaldybės visuomenės sveikatos biuro korupcijos prevencijos programos (toliau – Programa) paskirtis – šalinti prielaidas korupcijai atsirasti ir plisti, užtikrinti nuolatinį, veiksmingą, nuoseklų ir kryptingą korupcijos prevencijos ir kontrolės priemonių planavimą ir įgyvendinimą, šalinant korupcijos prielaidas Prienų rajono savivaldybės visuomenės sveikatos biure (toliau – VSB).

2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija strategija, patvirtinta Lietuvos Respublikos Vyriausybės 2001 m. rugsėjo 4 d. nutarimu Nr. 1059 „Dėl Lietuvos Respublikos nacionalinės kovos su korupcijos strategijos“, Lietuvos Respublikos Vyriausybės 2004 m. gegužės 19 d. nutarimu Nr. 607 „Dėl padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių patvirtinimo“ ir Lietuvos Respublikos Sveikatos apsaugos ministro 2009 m. lapkričio 17 d. įsakymu Nr. V-924 „Dėl korupcijos prevencijos sveikatos sistemoje programos patvirtinimo“:

3. Programoje vartojamos sąvokos:

***Korupcija*** – bet koks valstybės tarnautojo ar jam prilyginto asmens elgesys, neatitinkantis jiems suteiktų įgaliojimų ar nustatytų elgesio standartų, ar tokio elgesio skatinimas siekiant naudos sau ar kitiems asmenims ir taip pakenkiant asmenų ir valstybės interesams.

***Korupcinio pobūdžio teisės pažeidimai*** – korupcinio pobūdžio nusikalstama veikla ir jai tapatūs pagal pobūdį, tačiau mažiau pavojingi teisės pažeidimai, už kuriuos numatyta administracinė, drausminė ar kitokia teisinė atsakomybė.

***Korupcinio pobūdžio nusikalstama veika*** – kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

**II. KORUPCIJOS PRIELAIDŲ ANALIZĖ**

5. ***Bendros korupcijos prielaidos Prienų r. savivaldybės visuomenės sveikatos biure:***

5.1.*Socialinės* (santykinai maži darbuotojų atlyginimai);

5.2.*Teisinės* (Lietuvos Respublikos sveikatos apsaugos sistemos kokybės sistemų ir reglamentų stoka, teisės aktų netobulumas, dažnas jų keitimas);

5.3.*Visuomenės pilietiškumo stoka* (visuomenės požiūrio į korupciją neapibrėžtumas ir prieštaringumas, nesipriešinimas korumpuotiems valstybės tarnautojams bei sveikatos sistemos darbuotojams, piliečių nenoras dalyvauti antikorupcinėje veikloje);

5.4.*Specifinės prielaidos* (visuomenės sveikatos priežiūros įstaigos atliekami viešieji pirkimai).

6. ***Biuro veiklos sritys, kuriose galima korupcijos pasireiškimo tikimybė:***

6.1. Prekių ir (ar) paslaugų viešieji pirkimai.

6.2 Mokamų visuomenės sveikatos priežiūros paslaugų (privalomųjų pirmosios pagalbos, privalomųjų higienos įgūdžių, bei privalomųjų alkoholio ir narkotikų žalos žmogaus sveikatai kursų ) teikimas.

**III. PROGRAMOS TIKSLAI IR UŽDAVINIAI**

7. ***Programos tikslas*** – užtikrinti korupcijos prevenciją visuomenės sveikatos Biure, kompleksiškai šalinti neigiamas sąlygas, skatinančias korupcijos atsiradimą.

8. ***Programos uždaviniai:***

8.1 atskleisti ir šalinti galimas korupcijos priežastis ir sąlygas, įgyvendinant Programos priemonių planą;

8.2 užtikrinti valstybės politikos visuomenės sveikatos priežiūros srityje įgyvendinimo (funkcijų vykdymo) kokybę;

9. ***Korupcijos prevencijos tikslui ir uždaviniams pasiekti numatoma:***

9.1 Užtikrinti veiksmingą numatytų Programos priemonių įgyvendinimą Biure, priežiūros kontrolę;

9.2 nustatyti veiklos sritis, kuriose galima korupcinė veikla, bei sąlygas jai atsirasti ir plisti;

9.3 įgyvendinti neišvengiamos atsakomybės už neteisėtus veiksmus principą;

9.4 skatinti nepakantumą korupcijos apraiškoms, įtraukti į korupcijos prevenciją visuomenę;

9.5 ugdyti antikorupcinę kulūrą Biure;

9.6 parengti ir prireikus tikslinti kovos su korupcija programą;

9.7 paskirti įstaigoje asmenį, kuriam pavedama vykdyti korupcijos prevenciją ir kontrolę.

10. ***Korupcijos pasireiškimo tikimybės nustatymas:***

10.1 prašymų dėl informacijos apie asmenį, siekiantį eiti arba einantį pareigas Visuomenės sveikatos biure, pateikimas Lietuvos Respublikos specialiųjų tyrimų tarnybai;

10.2 skatinti glaudesnį ir aktyvesnį visuomenės sveikatos priežiūros specialistų bendradarbiavimą su visuomene, ugdant visuomenės narių pilietinę sąmonę ir nepakantumą negerovėms;

10.3 ugdyti antikorupcinę kultūrą (visuomenės antikorupcinis švietimas, ugdymas bei visuomenės nepakantumo korupcijai skatinimas).

**V. PROGRAMOS TIKSLŲ IR UŽDAVINIŲ VERTINIMO KRITERIJAI**

11. ***Programos ir jos įgyvendimo priemonių vykdymas ir kontrolė vertinami pagal šiuos rodiklius:***

11.1 įvykdytų Programos įgyvendinimo priemonių plano priemonių skaičius;

11.2 neįvykdytų Programos įgyvendinimo priemonių plano priemonių skaičius;

11.3 Programos įgyvendinimo priemonių plano priemonių įgyvendinimas nustatytais terminais;

11.4 pranešimų apie galimus korupcinio pobūdžio teisės pažeidimus skaičius;

11.5 kiekviena konkreti Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**VI. INFORMAVIMAS APIE GALIMĄ KORUPCINĘ VEIKĄ, KORUPCINIŲ TEISĖS**

**PAŽEIDIMŲ TYRIMAS**

12. ***Siekiant veiksmingai ištirti korupcinius teisės pažeidimus, būtina:***

12.1. Sudaryti sąlygas piliečiams anonimiškai el. paštu, telefonu pranešti savo įtarimus dėl galimos darbuotojų korupcinio pobūdžio nusikalstamos veikos;

12.2. tirti skundus, pareiškimus dėl galimų korupcijos atvejų;

12.3. vertinti pasiūlymus dėl korupcijos prevencijos;

12.4. analizuoti pagrįstus įtarimus dėl darbuotojų korupcinio pobūdžio nusikalstamos veikos ir atlikti tyrimus pagal savo kompetenciją;

12.5 išsiaiškinus ar pasitvirtinus informacijai apie korupcijos faktą bei esant įtariui dėl galimos korupcinio pobūdžio nusikalstamos veiklos, nedelsiant informuoti įstaigos vadovą.

**VII. PROGRAMOS ĮGYVENDINIMAS**

13. Programos įgyvendinimą organizuoja ir Priemonių plano stebėseną bei kontrolę vykdo Prienų r. savivaldybės visuomenės sveikatos biuro darbuotojas, atsakingas už korupcijos prevencijos kontrolę;

13.1 visa informacija apie Programos įgyvendinimą skelbiama viešai Prienų r. savivaldybės visuomenės sveikatos biuro internetinėje svetainėje www.vsbprienai.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_